ՀՀ վճռաբեկ դատարանի քրեական պալատի նախագահ Սերժիկ Ավետիսյանը հարցազրույցէտվել «Շանթ» ՀԸ-ին, որտեղ անդրադարձել է Սամվել Բաբայանի խափանման միջոցի փոփոխության հարցին, նշելով, որ սույն գործով կա երեք վճռաբեկ բողոք, որոնք երեքն էլ ընդունվել են վարույթ, սակայն խափանման միջոցի փոփոխության մասով փոփոխություն չի արվել ինչի մասին իրազեկվել է ոչ միայն դատավարության մասնակիցներին, այլ նաեւ լրագրողներին: Սույն գործով հաջորդ դատական նիստը ըստ ՎԴ Քրեական պալատի նախագահի նախատեսվում է մինչեւ այս տարվա հունիսի վերջը: Բանախոսն անդրադարձել է նաեւ դատարանների անկախության խնդրին, որը լայն քննարկման հարց է դարձել վերջին շրջանում: Սերժիկ Ավետիսյանը նշել է, որ ինքը դատական համակարգում է 2001 թվականից դատական համակարգում է և մինչ օրս երբևէ իրեն որևէ զանգ չի եղել Բաղրամյան 26-ից: Վստահաբար պնդում է նաև, որ նման երևույթներ քրեական պալատում չեն եղել և չկան: ՎԴ Քրեական պալատի նախագահի հայտարարությունները լայն արձագանքի են արժանացել սոցցանցերում: Գործող մի շարք փաստաբաններ իրենց մեկնաբանություններն են հրապարակել այդ հայտարարությունների առնչությամբ: Փաստաբան Երեմ Սարգսյանն, օրինակ գրում է, որ «լրիվ ՀՀԿ ստիլն է. բոլորը տեսնում են իրականությունը, սակայն իրենք նայելով բոլորի աչքերի մեջ, բացահայտորեն հակառակն են պնդում: